Koskenkorvan Amerikan Yhdysvallat

<https://www.jarimaki.fi/>

Koskenkorvan Amerikan Yhdysvallat on yhden miehen pieni imperiumi, joka kantaa nimeä Jari Mäki Oy.

Yritys on perustamisestaan alkaen maahantuonut autovarusteita Amerikasta. Sittemmin siellä on tehty kasvavassa määrin katsastukseen tarvittavia muutostöitä Amerikasta tuotaviin autoihin.

Toiminnan peruspilareita on erikoisautojen vuokraus. Käytössä on mm. aito amerikkalainen Sheriffiauto. Sielä on myös tasavallan presidentin ykkösauto, Cadillac Fleetwood Lomousine vuosimallia 1979. Auto ehti palvella Urho Kekkosen, Mauno Koiviston ja Martti Ahtisaaren aikana presidenttejämme  ja heidän  vieraitaan 17 vuotta.

Erikoiskuljetuksia varten  on 9-metrinen Lincoln Limousine. Kun kantratanssi valtasi Suomea, sen myötä tulivat myyntiin stetsonit, western-paidat, vyöt ja korut. Rekvisiitaksi liikkeen puutarhaan on hankittu aito öljypumppu Texasista. Eikä siinä kaikki - käy ihmettelemässä nämä ja loput sadat aidot jenkkituotteet omin silmin.